**Zápisnica zo zasadania OZ zo dňa 21.10.2021**

Prítomní poslanci: 6

Neprítomný: 1

Ostatní: podľa prez. listiny (príloha)

**Rokovanie**:

Predsedajúci – starosta obce privítal o 18.15 hod. poslancov. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta určil za zapisovateľku Zuzana Michalcovú, overovatelia zápisnice: Rastislav Gabaj, Ing. Pavol Záň

Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Kontrola uznesení.
4. Výzva – Dotácia na zníženie energetickej náročnosti verejných budov.
5. Stanovisko HKO k monitorovacej správe za rok 2021.
6. Schvaľovanie monitorovacej správy za rok 2021.
7. Správa nezávislého audítora z auditu účtovnej závierky, správa k ďalším požiadavkám zákona a iných právnych predpisov k 31. 12.2020.
8. Rozpočtové opatrenie.
9. Rôzne.
10. Diskusia.
11. Záver.

Starosta navrhol program doplniť o bod

K návrhu poslanci nemali pripomienky, starosta predniesol doplnený program rokovania.

1. Určenie zapisovateľa a overovateľov zápisnice.
2. Schválenie programu.
3. Kontrola uznesení.
4. Záložná zmluva – zriadenie záložného práva do katastra nehnuteľností
5. Výzva – Dotácia na zníženie energetickej náročnosti verejných budov.
6. Stanovisko HKO k monitorovacej správe za rok 2021.
7. Schvaľovanie monitorovacej správy za rok 2021.
8. Správa nezávislého audítora z auditu účtovnej závierky, správa k ďalším požiadavkám zákona a iných právnych predpisov k 31. 12.2020.
9. Rozpočtové opatrenie.
10. Rôzne.
11. Diskusia.
12. Záver.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |  |
| --- | --- | --- | --- |
| ZA:**6** | | PROTI: **0** | ZDRŽAL SA: **0** |
| Ing. Pavol Záň  Tomáš Ligas  Ing.Miroslav Mikula | Rastislav Gabaj  Rastislav Hollý  Milan Michalec |  |  |

**Uznesenie BOLO schválené.**

*3. Kontrola plnenia uznesení*

Hlavná kontrolórka obce sa vyjadrila k plneniu prechádzajúcich uznesení. Skonštatovala, že všetky uznesenia boli splnené, okrem uznesenia č.26, ktoré je v plnení.

**Návrh uznesenia OZ:**

**OZ berie na vedomie kontrolu plnenia uznesení**

*4. Záložná zmluva – zriadenie záložného práva*

Starosta oboznámil poslancov so Záložnou zmluvou na Bytové domy a následným podaním Návrhu na vklad do katastra nehnuteľností. Po kratšej diskusii dal starosta hlasovať.

**Návrh uznesenia OZ:**

**OZ schvaľuje**

**1. Zmluvu o zriadení záložného práva č. 0061-PRB/2020/Z na**

**a) Stavbu Bytový dom so súpisným číslom 240, zapísaná na LV č. 3066 v k.ú. Fačkov, obec Fačkov , okres Žilina nachádzajúcu sa na parcele registra CKN č. 939/1 o výmere 190 m², zastavaná plocha a nádvorie, v ktorej sa nachádza 6 nájomných bytov**

**b) Stavbu Bytový dom so súpisným číslom 262, zapísaná na LV č. 3273 v k.ú. Fačkov, obec Fačkov , okres Žilina nachádzajúcu sa na parcele registra CKN č. 940/4 o výmere 233 m²,zastavaná plocha a nádvorie, v ktorej sa nachádza 10 nájomných bytov.**

**2. Návrh na vklad záložného práva k uvedeným nehnuteľnostiam do katastra v prospech záložného veriteľa MDaV SR, so sídlom Námestie slobody 46, 810 05 Bratislava, IČO: 30416094, DIČ: 2020799209 na zabezpečenie pohľadávky záložného veriteľa v sume 301 620 € predstavujúcej výšku poskytnutej dotácie**

**Hlasovanie:**

|  |  |  |  |
| --- | --- | --- | --- |
| ZA:**6** | | PROTI: **0** | ZDRŽAL SA: **0** |
| Ing. Pavol Záň  Tomáš Ligas  Ing.Miroslav Mikula | Rastislav Gabaj  Rastislav Hollý  Milan Michalec |  |  |

**Uznesenie BOLO schválené.**

*5. Výzva – Dotácia na zníženie energetickej náročnosti verejných budov*

Starosta sa opätovne vyjadril k Výzve na zníženie energetickej náročnosti verejných budov. Predložil im návrh PD, kde im vysvetlil o aké stavebné práce by sa malo jednať v rámci projektu a aký je rozpočet plánovaný. Po dlhšej diskusií poslanci súhlasili s návrhom PD ,, Zníženie energetickej náročnosti – Obecný úrad a Kultúrny dom Fačkov č. 69.

**Návrh uznesenia OZ:**

**OZ berie na vedomie návrh PD ,, Zníženie energetickej náročnosti – Obecný úrad a Kultúrny dom Fačkov č. 69.**

*6. Stanovisko HKO k monitorovacej správe za rok 2021*

Hlavná kontrolórka obce Fačkov predniesla poslancom stanovisko k monitorovacej správe k 30.06. 2021, ku ktorému poslanci nemali námietky.

**Návrh uznesenia OZ:**

**OZ berie na vedomie stanovisko hlavnej kontrolórky obce Fačkov k monitorovacej správe k 30.06. 2021**

*7. Schvaľovanie monitorovacej správy za rok 2021*

Starosta poslancom bližšie vysvetlil monitorovaciu správu k 30.06. 2021. Následne dal starosta hlasovať o schválení monitorovacej správy.

**Návrh uznesenia OZ:**

**OZ schvaľuje monitorovaciu správu obce Fačkov k 30.06. 2021**

**Hlasovanie:**

|  |  |  |  |
| --- | --- | --- | --- |
| ZA: **6** | | PROTI: **0** | ZDRŽAL SA: **0** |
| Ing. Pavol Záň  Tomáš Ligas  Ing.Miroslav Mikula | Rastislav Gabaj  Rastislav Hollý  Milan Michalec |  |  |

**Uznesenie BOLO schválené.**

*8. Správa nezávislého audítora z auditu účtovnej závierky, správa k ďalším požiadavkám zákona a iných právnych predpisov k 31.12. 2020.*

Starosta predniesol poslancom správu nezávislého audítora z auditu účtovnej závierky, správu k ďalším požiadavkám zákona a iných právnych predpisov k 31.12. 2020. Poslanci správu zobrali na vedomie.

**Návrh uznesenia OZ:**

**OZ berie na vedomie správu nezávislého audítora z účtovnej závierky, správu k ďalším požiadavkám zákona a iných právnych predpisov k 31.12. 2020.**

*9. Rozpočtové opatrenia*

Starosta obce oboznámil poslancov s rozpočtovými opatreniami č. 10,11/2021. Rozpočtové opatrenia tvoria prílohu zápisnice.

**Návrh uznesenia OZ:**

**OZ berie na vedomie rozpočtové opatrenia č. 10,11/2021.**

*10. Rôzne*

Starosta obce aj tomto bode oboznámil poslancov s informáciami o :

*a) Žiadosť o povolenie vyučovať evanjelické náboženstvo*

Starosta predniesol poslancom žiadosť Cirkevného zboru Evanjelickej cirkvi a. v. na Slovensku Žilina o povolenie vyučovať v našej ZŠ Fačkov evanjelické náboženstvo. Jedná sa o jedného žiaka a od 01.11. 2021 sa bude v našej škole vyučovať evanjelické náboženstvo 1 hodina / týždeň.

*b) Prekládková stanica v obci Šuji.*

Starosta pripomenul poslancom, že v obci Šuja na skládke odpadov sa bude budovať prekládková stanica z dôvodu, že pripravuje rekultivácia a uzatvorenie skládky odpadov. Prekládková stanica má dočasne slúžiť na uskladnenie komunálneho odpadu a odtiaľ sa bude prevážať kontajnermi na inú skládku odpadov, ktorá nás zastreší. Starosta podotkol, že o príprave stavby novej skládky odpadov v Šuji sa bude rokovať v novembri na členskej schôdzi a informáciu podá na najbližšom OZ, pritom, ale zdôraznil, že uskladnenie ako aj prevoz komunálneho odpadu kontajnermi bude finančne vyššie ako máme nastavený poplatok na rok 2020 a dá pripraviť rozpočtovú analýzu, ktorú tiež prednesie na najbližšom OZ.

*c) Priechod pre chodcov*

Starosta vysvetlil poslancom, že bolo ukončené verejné obstarávanie na stavbu Priechodu pre chodcov pri kríži a najnižšia ponuka bola za 13 901,74 €. Podotkol však, že keď sa projekt pripravoval nebola cena práce taká vysoká ako aj cena služieb a stavebného materiálu. Z toho  dôvodu poslancom navrhol vybudovať Priechod pre chodcov pri kríži vo vlastnej réžii s čím poslanci jednohlasne súhlasili. Realizácia stavby sa prekladá na jar/2022.

*d) ZŠ osvetlenie a inštalácia*

V tomto bodestarosta informoval poslancov, že oslovil firmu o ponuku rekonštrukcie osvetlenia ako aj rozvodov elektroinštalácie v ZŠ a ŠJ Fačkov. Podotkol , že elektroinštalácia v oboch budovách je v havarijnom stave ( hlinikové drôty) a svietidlá sú tam ešte trubicové (72W, alebo žiarovky 100W ). Po dlhšej diskusií M. Mikula navrhol podať žiadosť na Ministerstvo školstva o havarijnom stave a požiadať o dotáciu. Ak by dotácia neprešla riešiť havarijny stav vo vlastnej režií.

*e Wifi pre teba*

Starosta opäť informoval poslancom o projekte Wifi pre teba, kde má informáciu, že po kontrole sa zrušilo verejného obstarávanie a pripravuje sa nové a po prísľube z Úradu podpredsedu vlády by už nebránilo nič tomu, aby sa projekt realizoval. Realizácia projektu by sa mala začať 11/ 2021 a ukončenie podľa harmonogramu prác 10/2022.

*f) Informácia o SMS Hlásnik*

Starosta predniesol ponuky na modernizáciu informovanosti občanov pomocou mobilnej aplikácie a sms správ. Vysvetlil im princíp fungovania a po kratšej diskusii sa poslanci dohodli a dali starostovi za úlohu zistiť všetky ďalšie potrebné informácie.

*11****.*** *Diskusia*

M. Mikula – sa informoval v akom štádiu sú JPÚ.

M. Mikula v skratke informoval poslancov o odchyte psov a karanténnej stanici. Starosta podotkol, že my ako obec máme zmluvu s OZ U psej matere Kysuce - ranč Korňa o Odchyte zabehnutých, opustených, túlavých alebo zranených zvierat vo verejnom záujme na verejných priestranstvách obce

R. Gabaj – osvetlenie parkoviska za Bytovým domom. Starosta prisľúbil riešenie.

*12. Záver*

Starosta poďakoval prítomným za účasť – OZ ukončené o 20.40  hod.

Overovatelia zápisnice: Rastislav Gabaj

Ing. Pavol Záň

Miroslav Čerňanec

starosta obce, v.r.

Zapisovateľka: Zuzana Michalcová